ಕತ್ಬರ್ಟ್ ತನ್ನ ಒಂಬತ್ತನೇ ವಯಸ್ಸಿನಲ್ಲಿಯೇ ವಿವಿಧ ರೀತಿಯ ಮಕ್ಕಳ ಬಟ್ಟೆಗಳಿಗೆ ರೂಪದರ್ಶಿಯಾಗುವುದನ್ನು ಆರಂಭಿಸಿದಳು, ಮತ್ತು ಒಬ್ಬ ಪಾದರಕ್ಷೆ ರೂಪದರ್ಶಿಯ‌ೂ ಆದಳು. ಅವಳು ದೂರದರ್ಶನದಲ್ಲಿ ಮೊದಲ ಬಾರಿಗೆ ಭಯಾನಕ-ವಿಷಯವನ್ನಾಧಾರಿತ ಮಕ್ಕಳ ಸರಣಿ ಕಾರ್ಯಕ್ರಮವಾದ "ಆರ್ ಯು ಎಫ್ರೈಡ್ ಆಫ್ ದಿ ಡಾರ್ಕ್?" ‌ನಲ್ಲಿ ಓರ್ವ ಹೆಚ್ಚಳ ನಟಿಯಾಗಿ ಕಾಣಿಸಿಕೊಂಡಳು.; ನಂತರ ಅವಳು ಆ ಸರಣಿ ಕಾರ್ಯಕ್ರಮದಲ್ಲಿ ನಿಯತವಾಗಿ ನಟಿಸುವಂತಾದಳು. ಮಾಂಟ್ರಿಯಲ್‌ನಲ್ಲಿ ಚಿತ್ರೀಕರಿಸಿದ "ಪಾಪ್ಯುಲರ್ ಮೆಕ್ಯಾನಿಕ್ಸ್ ಫಾರ್ ಕಿಡ್ಸ್‌" ಗೂ ಸಹ ಕತ್ಬರ್ಟ್ ಸಹ-ಕಾರ್ಯನಿರ್ವಾಹಕಿಯಾಗಿ ಕೆಲಸ ಮಾಡಿದಳು. ಅವಳ ನಿರೂಪಣಾ ಶೈಲಿಯು ಅಂದಿನ ಮೊದಲ ಮಹಿಳೆಯಾದ ಹಿಲರಿ ಕ್ಲಿಂಟನ್‌ರ ಗಮನಸೆಳೆದುದರಿಂದ, ಅವರು ಅವಳನ್ನು ಭೇಟಿಗಾಗಿ ಶ್ವೇತಭವನ‌ಕ್ಕೆ ಆಮಂತ್ರಿಸಿದರು.
"ಡ್ಯಾನ್ಸಿಂಗ್ ಆನ್ ದಿ ಮ‌ೂನ್" (1997) ಎಂಬ ಕೌಟುಂಬಿಕ ನಾಟಕೀಯತೆಯ ಕಥಾಚಿತ್ರದಲ್ಲಿ ಕತ್ಬರ್ಟ್ ತನ್ನ ಮೊದಲ ಪಾತ್ರವನ್ನು ಗಿಟ್ಟಿಸಿದಳು. ಕೌಟುಂಬಿಕ-ಕಥೆಯನ್ನಾಧರಿಸಿದ ಕೆನಡಾದ ಇತರ ಹಲವಾರು ಚಲನಚಿತ್ರಗಳಲ್ಲಿ ಹಾಗೂ "ಏರ್‌ಸ್ಪೀಡ್‌" ಎಂಬ ವಿಮಾನ ಸಾಹಸ ಚಿತ್ರದಲ್ಲಿ ಅವಳು ಕಾಣಿಸಿಕೊಂಡಳು. 2001ರಲ್ಲಿ ಕೆನಡಾದ ದೂರದರ್ಶನ ಚಲನಚಿತ್ರ "ಲಕ್ಕಿ ಗರ್ಲ್‌" ‌ನಲ್ಲಿ ಕತ್ಬರ್ಟ್ ನಟಿಸಿದಳು ಹಾಗೂ ಉತ್ತಮ ನಟನೆಗಾಗಿ ಜೆಮಿನಿ ಪ್ರಶಸ್ತಿಯೊಂದನ್ನು ಪಡೆದಳು.
ಲಾಸ್ ಏಂಜಲೀಸ್‌‌ಗೆ ಆಕೆಯು ತೆರಳಿದ ಕೆಲವೇ ದಿನಗಳಲ್ಲಿ, "24"‌ ಎಂಬ ದೂರದರ್ಶನ ಸರಣಿ ಕಾರ್ಯಕ್ರಮದಲ್ಲಿ, ಸಂಯುಕ್ತ ರಾಷ್ಟ್ರದ ಗುಪ್ತಚಾರ ಜ್ಯಾಕ್ ಬಾಯೆರ್‌ನ ಮಗಳಾದ ಕಿಮ್ ಬಾಯೆರ್ ಪಾತ್ರಕ್ಕೆ ಕತ್ಬರ್ಟ್‌ಳನ್ನು ಗೊತ್ತುಮಾಡಲಾಯಿತು. ಈ ಕಾರ್ಯಕ್ರಮದ ಮೊದಲ ಮ‌ೂರು ಸರಣಿಗಳಲ್ಲಿ ಕಾಣಿಸಿಕೊಂಡಳು, ಆದರೆ ಅದರ ನಾಲ್ಕನೆಯ ಸರಣಿಯಲ್ಲಿ ಕಾಣಿಸಿಕೊಳ್ಳಲಿಲ್ಲ; ಐದನೇ ಸರಣಿಯಲ್ಲಿನ ಕೇವಲ ಎರಡು ಸಂಚಿಕೆಗಳಲ್ಲಿ ಮಾತ್ರವೇ ಆಕೆ ಅತಿಥಿ-ಪಾತ್ರದಲ್ಲಿ ಅಭಿನಯಿಸಿದಳು. ಕಿಮ್ ಬಾಯೆರ್ ಆಗಿ ತನ್ನ ಪಾತ್ರವನ್ನು ಅವಳು ..."" ನಲ್ಲಿ ಪುನರಾವರ್ತಿಸಿದಳು ಮತ್ತು ಏಳನೇ ಸರಣಿಯ ಐದು ಸಂಚಿಕೆಗಳಲ್ಲಿ ಮತ್ತೊಮ್ಮೆ ಅತಿಥಿ-ಪಾತ್ರದಲ್ಲಿ ಕಾಣಿಸಿಕೊಂಡಳು.
2006-2007: ವೃತ್ತಿಜೀವನದ ಬದಲಾವಣೆ
ಆರಂಭಿಕ ವೃತ್ತಿಜೀವನ
2008ರಿಂದ ಇಲ್ಲಿಯವರೆಗೆ: ಪ್ರಸಕ್ತ ಮತ್ತು ಭವಿಷ್ಯದ ಯೋಜನೆಗಳು
ವೃತ್ತಿಜೀವನ